દેશની સૌથી મોટી સાર્વજનિક બેંક ભારતીય સ્ટેટ બેંક દ્વારા તમામ મોબાઇલ વોલેટની સુવિધાઓ બ્લોક કરવામાં આવી છે. બેંકે આ ફીચર કોઇ ખાસ મોબાઇલ વોલેટ માટે બંધ નથી કર્યું, પરંતુ પોતાના મોબાઇલ વોલેટ સિવાય અન્ય તમામ મોબાઇલ વોલેટમાં પૈસા ઉમેરવાની સુવિધા બ્લોક કરી દીધી છે. બેંકના આ નિર્ણય બાદ હવે તમે SBI નેટબેન્કિંગ દ્વારા પેટીએમ, મોબીક્વિક, એરટેલ મની વગેરે જેવા કોઇ પણ વોલેટમાં પૈસા નહીં ઉમેરી શકો.